ट्रेनमधून उतरताच त्याला आकाशात एक मोठा धुमकेतू जाताना दिसला. त्याने लगेच गेमचा रिमोट कंट्रोल चाचपून पाहिला. तो कुठेच नव्हता.

त्याने वळून त्याच्या अवकाशयानाचा शोध घेतला. ते ही कुठेच सापडत नव्हतं!

काही क्षणांनंतर त्यानं आकाशाकडं पाहिलं --  ना तिथं धुमकेतू होता ना अवकाशयान.  आणि त्याच्या लक्षात आलं की आपण इतका जास्त वेळ 'स्पेसवार' खेळत आहोत की आपल्याला चित्र-विचित्र भास होत आहेत. 

त्यावेळी 'स्पेसवार' हा व्हिडिओ गेम खूप गाजलेला. इतका की पीटर तो स्वप्नातही खेळत होता. त्याला झालेला हा भास येणाऱ्या डिजिटल युगाच्या स्वप्नांची नांदी होती.

पीटर आणि त्याचे काही मित्र 'स्पेसवॉर'ने झपाटून गेले होते. त्यावेळी हे चित्र जरा नवखंच होतं.

पुढे जाऊन पीटरसारखे हजारो-लाखो लोक पॅकमॅन, टेट्रीस ब्लॉक्स आणि अगदीच अलिकडच्या काळात आलेल्या पोकेमॉनच्या आभासी विश्वात रममाण झाले. 

स्पेसवॉर त्या जगातला पहिला मोठा खेळ होता, ज्याने व्हिडिओ गेम उद्योगाची मुहूर्तमेढ रोवली. 1962 मध्ये व्हीडिओ गेमचं वेड असणारे खूप कमी लोक होते. त्या जगाची आता कल्पना करणं अवघडच आहे.

या व्हिडिओ गेमपासून सुरू होणाऱ्या क्रांतीने कसा आपल्... आणखी 4000 वर्णांसाठी लेख सुरू ठेवा:
या अर्थव्यवस्थेवर अनेक अर्थांनी प्रभाव टाकला, याची आपण कल्पनाही करू शकत नाही. 

स्पेसवार येण्यापूर्वी कॉम्प्युटर भयानक वाटायचे. ते आकाराने अवाढव्य होते आणि खूप महागही. ते मोठ्या खोल्यांमध्ये ठेवले जायचे जिथे केवळ कौशल्यपूर्ण लोकानांच जाण्यास परवानगी होती. 

कॉम्प्युटर केवळ बॅंका, मोठ्या कॉर्पोरेट कंपन्या आणि लष्करातच वापरले जायचे. 

पण 1960 च्या सुरुवातीला MIT मध्ये नवे कॉम्प्युटर बसवण्यात आले, जे वापरण्यास सोपे होते. हे कॉम्प्युटर ठेवण्यासाठी वेगळ्या रूम नव्हत्या पण एका लॅबमध्ये ते ठेवण्यात आले होते.

पीडीपी-1 कॉम्प्युटर

सर्वांत महत्त्वाचं म्हणजे विद्यार्थ्यांना ते वापरण्यास, त्यासोबत भन्नाट प्रयोग करण्याची मुभा होती. याच काळात 'हॅकर' या शब्दाचा जन्म झाला.

अर्थातच, सध्याच्या प्रचलित अर्थाशी या शब्दाचा अर्थ तेव्हा मिळता-जुळता नव्हता. तेव्हाचे हॅकर म्हणजे जे कॉम्प्युटरवर प्रयोग करून काहीतरी एकदम भारी आणि अकल्पनीय असे परिणाम साधू शकणारे. 

व्हीडिओ गेम्सची क्रांती 

त्याच वेळी MITने PDP-1 नावाचा एक नवा कॉम्प्युटर मागवला. हा कॉम्प्युटर एखाद्या फ्रीज एवढा मोठा होता आणि आधीच्या कॉम्प्युटरपेक्षा जास्त सोपा आणि अधिक शक्तीशाली होते. त्याला एक कॅथॉड रे ट्यूब (CRT) जोडून त्यावर व्हीडिओ पाहणंही शक्य होतं. 

पहिल्यांदा जेव्हा स्टीव्ह "स्लग" रसलने PDP-1 बद्दल ऐकलं तेव्हा आपल्याला काही करण्याची संधी आहे, असं त्यांनी आणि त्यांच्या मित्रांनी हेरलं.

त्यावेळी ते बऱ्याच विज्ञान कथा वाचत असत आणि एखादा भव्य हॉलिवूडचा चित्रपट काढता येईल असं स्वप्न पाहत असत. पण स्टार वार्स या चित्रपट येण्यास आणखी दोन दशकं अवकाश होता. 

दोन खेळाडूंना खेळता येईल असा व्हिडिओ गेम पहिल्यांदा स्टीव्हने तयार केला. स्टीव्ह 'स्लग' रसेल यांनाच स्पेसवारचा जनक म्हटलं जातं.

आताच्या तुलनेत हा खेळ पाहिला तर अगदीच साधा होता असचं म्हणावं लागेल. या खेळात दोन स्पेसशिप होत्या. 

ठिपक्या ठिपक्यांची आकृती वाटावी अशा त्या स्पेसशिप होत्या. या स्पेसशिपला फिरवता येत असे, त्यातून हत्यारं डागता येत असत. 

स्टीव्ह पाठोपाठ अनेकांनी हा खेळ चांगला कसा होईल या गोष्टीकडे लक्ष देण्यास सुरुवात केली. हा खेळ कसा सुलभ होईल, वेगवान होईल यासाठी त्यांनी प्रयत्न केले.

प्लायवूड, इलेक्ट्रॉनिक टॉगल्स आणि बेकलाइट वापरुन त्यांनी एक विशेष नियंत्रक तयार केलं. 

बदलतं अर्थकारण

जसजसे कॉम्प्युटर...